open-index/open-wikipedia-markdown huggingface dataset:
Կեն Ռեմի Ստեֆան Ստրանբերգ

**Կեն Ռեմի Ստեֆան Ստրանբերգ** (, ), նորվեգացի ֆուտբոլիստ, Նորվեգիայի ֆուտբոլի ազգային հավաքականի և գերմանական «Հաննովեր 96» ֆուտբոլային ակումբի պաշտպան։

## Ակումբային կարիերա
[thumb|left|upright|190px|Ստրանբերգը ռուսական [Կրասնոդար ՖԱ|«Կրասնոդար» ֆուտբոլային ակումբի կազմում:]]
[thumb|left|upright|190px|Ստրանբերգը [Նորվեգիայի ֆուտբոլի երիտասարդական հավաքականի կազմում]]
Ստրանբերգը ծնվել է Լյունգդալում և սկսել է իր կարիերան տեղի ֆուտբոլային դպրոցում։ 2006 թվականին սկսել է հանդես գալ «Մանդալսկամերատենեի» կազմում, որի մեծերի թիմի կազմում նա կատարում է իր նորամուտը դեռևս 15 տարեկան հասակում։ 2009 թվականին Ստեֆանը 4 տարի ժամկետով պայմանագիր է կնքում «Վոլերենգայի» հետ։ Տեղափոխությունից անմիջապես հետո նա կես տարի ժամկետ ունեցող վարձավճարային պայմանագիր կնքելով՝ համալրում է «Բրյունեի» կազմը։ Նույն տարվա ամռանը Ստրանբերգը վերադառնում է «Վոլերենգա»։ Սեպտեմբերի 12-ին կայացած «Ֆրեդրիկստադի» դեմ խաղում նա կատարում է իր նորամուտը Ֆուտբոլի Նորվեգիայի առաջնությունում։ 2010 թվականի ապրիլի 5-ին «Ստարտի» դեմ խաղում Ստեֆանը հեղինակում է իր առաջին գնդակը։ 2012 թվականին Ստրանբերգով հետաքրքրված էին գերմանական «Շտուտգարտը», անգլիական «Դերբի Քաունթին» և «Պորտսմութը» և նորվեգական «Ռուսենբերգը»։ Թիմային շարանից Ստեֆանը ընտրում է հայրենի երկրի ակումբը՝ «Ռուսենբորգը»։ Մարտի 25-ին կայացած «Բրանի» դեմ խաղում Ստեֆանը կատարում է իր նորամուտը նոր թիմի կազմում։ Իսկ օգոստոսի 5-ին «Օլեսունյի» դեմ խաղում նա հեղինակում է իր առաջին գնդակը «Ռուսենբորգի» կազմում։

2015 թվականի հունիսի 7-ին նորվեգացի պաշտպանը պայմանագիր է կնքում ռուսական «Կրասնոդարի» հետ։ Ստեֆանը հունիսի 31-ին «Ռուսենբորգի» հետ ունեցած պայմանագրի ժամկետի լրանալուց հետո ազատ գործակալի կարգավիճակով դառնում է «ցլերի» ֆուտբոլիստը։ Հուլիսի 26-ին կայացած մոսկովյան «Սպարտակի» դեմ խաղում Ստեֆանը հանդիպման երկրորդ խաղակեսում փոխարինելով Օդիլ Ահմեդովին՝ կատարում է իր նորամուտը Ֆուտբոլի Ռուսաստանի առաջնությունում։

## Միջազգային կարիերա
Ստրանբերգը հանդես է եկել երկրի տարբեր տարիքայինների հավաքականներում։ 2010 թվականի մայիսի 28-ին Հունգարիայի ֆուտբոլի երիտասարդական հավաքականի դեմ ընկերական խաղում Ստեֆանը կատարում է իր նորամուտը Նորվեգիայի ֆուտբոլի երիտասարդական հավաքականի կազմում։

2013 թվականի հունիսին Ստրանբերգը ընդգրկվում է Իսրայելում կայանալիք Եվրոպայի երիտասարդական առաջնության համար նախատեսված հավաքականի հայտացուցակի կազմում։ Առաջնության շրջանակներում նա նշանակվում է հավաքականի ավագ։ Հունիսի 11-ին Իտալիայի երիտասարդական հավաքականի դեմ կայացած խմբի եզրափակչային խաղում Ստեֆանը հաջողությամբ իրացնում է մրցակցի դարպասին նշանակված 11 մետրանոց հարվածը, ինչի շնորհիվ Նորվեգիայի երիտասարդական հավաքականը ոչ-ոքի է կորզում։

## Ծանոթագրություններ

## Արտաքին հղումներ
* Ստրանբերգի էջը  *VIF-Fotball.no* կայքում
* 

Կատեգորիա:Կրասնոդարի ֆուտբոլիստներ
Կատեգորիա:Նորվեգացի ֆուտբոլիստներ
Կատեգորիա:Նորվեգիայի հավաքականի ֆուտբոլիստներ
Կատեգորիա:Ուրալի ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Ռուսենբորգի ֆուտբոլիստներ
Կատեգորիա:Սալեռնիտանայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Տրապանիի ֆուտբոլիստներ
Ստիան Ռինգստադ

**Ստիան Ռինգստադ** (, ), նորվեգացի ֆուտբոլիստ, պորտուգալական «Բրագա» ֆուտբոլային ակումբի և Նորվեգիայի ֆուտբոլի ազգային հավաքականի պաշտպան։

## Ակումբային կարիերա
Ռինգստադը սկսել է իր պրոֆեսիոնալ կարիերան նորվեգական «Լիլեստրյոմ» ֆուտբոլային ակումբում։ 2009 թվականի ապրիլի 5-ին կայացած «Օլեսունի» դեմ խաղում նա կատարում է իր նորամուտը Նորվեգիայի ֆուտբոլի առաջնությունում։ 2014 թվականի մարտի 29-ին «Հյուգեսունի» դեմ խաղում Ստիանը հեղինակում է իր առաջին գնդակը «Լիլեստրյոմի» կազմում։

2016 թվականի սկզբում Ռինգստադը տեղափոխվում է պորտուգալական «Բրագա»։ «Ռիու Ավիի» դեմ խաղում նա կատարում է իր նորամուտը Պորտուգալիայի ֆուտբոլի առաջնությունում։

## Միջազգային կարիերա
2014 թվականի մայիսի 27-ին Ֆրանսիայի ազգային հավաքականի դեմ ընկերական խաղում Ռինգստադը հանդիպման երկրորդ խաղակեսի վերջում փոխարինելով Մարտին Լինեսին և խաղադաշտ մտնելով՝ կատարում է իր նորամուտը Նորվեգիայի ֆուտբոլի ազգային հավաքականի կազմում։

## Ծանոթագրություններ

## Արտաքին հղումներ
* Ռինգստադի խաղային վիճակագրությունը Altom Football կայքում 
* Ֆուտբոլիստի էջը soccerway.com կայքում

Կատեգորիա:Նորվեգացի ֆուտբոլիստներ
Կատեգորիա:Նորվեգիայի հավաքականի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Հովարդ Նիլսեն

**Հովարդ Կալևիկ Նիլսեն** (, ), նորվեգացի ֆուտբոլիստ, ավստրիական «Ռեդ Բուլլ» ֆուտբոլային ակումբի և Նորվեգիայի ֆուտբոլի ազգային հավաքականի կիսապաշտպան։

## Ակումբային կարիերա
[thumb|left|190px|Նիլսենը «[Ռեդ Բուլլ (Ֆուտբոլային ակումբ, Զալցբուրգ)|Ռեդ Բուլլի» կազմում]]
### «Վոլերենգա»
Նիլսենը սկսել է իր պրոֆեսիոնալ ֆուտբոլային կարիերան 2007 թվականին «Վոլերենգա» նորվեգական ակումբում։ 2009 թվականի հոկտեմբերի 5-ին կայացած «Վիկինգի» դեմ խաղում նա հանդիպման վերջնամասում փոխարինում կատարելով և խաղադաշտ մտնելով՝ կատարում է իր նորամուտը Նորվեգիայի ֆուտբոլի առաջանությունում։ 2011 թվականի մրցաշրջանից սկսած Նիլսենը դառնում է ակումբի հիմնական կազմի ֆուտբոլիստներից մեկը։ Մարտի 19-ին կրկին «Վիկինգի» դեմ խաղում Նիլսենը հեղինակում է թիմի կազմում իր առաջին պաշտոնական գոլը։ 2012 թվականի հուլիսի 11-ին «Օդ Գրենլանդի» դեմ խաղում Հովարդը հեթ-տրիկ է ձևակերպում։

### «Ռեդ Բուլլ» և «Այնտրախտ»
2012 թվականի հուլիսին Նիլսենը տեղափոխվում է ավստրիական «Ռեդ Բուլլ»։ Տրանսֆերի արժեքը կազմում է 2,8 մլն եվրո։ Օգոստոսի 4-ին «Վոլֆսբերգի» դեմ խաղում Նիլսենը հանդիպման երկրորդ խաղակեսում փոխարինելով Յակոբ Յանչերին՝ կատարում է իր նորամուտը ավստրիական Բունդեսլիգայում։ Օգոստոսի 18-ին «Ադմիրայի» դեմ խաղում Նիլսենը դառնում է հեթ-տրիկի հեղինակ։

2014 թվականի սկզբում Հովարդը վարձավճարային իրավունքներով համալրում է գերմանական «Այնտրախտի» կազմը։ Հունվարի 26-ին բրեմենյան «Վերդերի» դեմ խաղում նա կատարում է իր նորամուտը նոր թիմի կազմում։ Մարտի 25-ին «Մայնց 05»-ի դեմ խաղում Նիլսենը հեղինակում է իր առաջին գնդակը նոր թիմի կազմում։ Մրցաշրջանի ավարտից հետո «Այնտրախտը» լքում է բարձրագույն դիվիզիոնը և տեղափոխվում է Երկրորդ Բունդեսլիգա։ Այնուամենայնիվ Նիլսենը չի լքում ակումբը։ 2015 թվականի ամռանը Նիլսենը վերադառնում է «Ռեդ Բուլլ»։

## Միջազգային կարիերա
Նիլսենը հանդես է եկել հավաքականի պատանեկան և երիտասարդական հավաքականներում։ 2012 թվականի նոյեմբերի 14-ին Հունգարիայի ֆուտբոլի ազգային հավաքականի դեմ խաղում նա կատարում է իր նորամուտը Նորվեգիայի ազգային հավաքականի կազմում։ Այդ նույն խաղում նա նաև հեղինակում է իր առաջին գնդակը հավաքականի կազմում։ 2014 թվականի հոկտեմբերի 13-ին 2016 թվականի Եվրոպայի առաջնության ընտրական մրցաշարի շրջանակներում կայացած Բուլղարիայի ազգային հավաքականի դեմ խաղում Հովարդը դառնում է գոլի հեղինակ։

2013 թվականի հունիսին Հովարդը Իսրայելում կայանալիք Եվրոպայի երիտասարդական առաջնությանը մասնակցություն ունենալու նպատակով հայտավորվում է հավաքականի կազմ։ Մրցաշարի շրջանակներում նա մասնակցում է չորս հանդիպման. ընդդեմ՝ Իսրայելի, Իտալիայի, Իսպանիայի և Անգլիայի երիտասարդական հավաքականների։

## Ծանոթագրություններ

## Արտաքին հղումներ
* Ֆուտբոլիստի էջը  VIF-Fotball.no կայքում
* Հովարդ Նիլսենի էջը UEFA.com կայքում
 

Կատեգորիա:Այնտրախտ Բրաունշվայգի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Նորվեգացի ֆուտբոլիստներ
Կատեգորիա:Նորվեգիայի հավաքականի ֆուտբոլիստներ
Կատեգորիա:Ռեդ Բուլ Զալցբուրգի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆորտունա Դյուսելդորֆի ֆուտբոլիստներ
Կատեգորիա:Ֆրայբուրգի ֆուտբոլիստներ
Օլա Կամարա

**Օլա Ուիլյամս Կամարա** (, ), սիերա-լեոնեական ծագմամբ նորվեգացի ֆուտբոլիստ, Նորվեգիայի ֆուտբոլի ազգային հավաքականի և «Կոլամբուս Կրյու»։

Օլան ծնվել է Սիերա Լեոնեից գաղթածների ընտանիքում, որոնք մինչև ապագա ֆուտբոլիստի ծնվելը տեղափոխվել են Օսլո։

## Ակումբային կարիերա
Կամարան նորվեգական «Ստաբեկ» ակումբի սանն է։ 2006 թվականի հոկտեմբերի 1-ին «Լիլիստրյոմի» դեմ խաղի երկրորդ խաղակեսում փոխարինելով Սոմեն Չոյիին, Օլան կատարել է իր նորամուտը Նորվեգիայի առաջնությունում։ Այդ ժամանակ նա դեռևս 16 տարեկան էր։ 2007 թվականին Օլան վարձավճարային իրավունքներով սկսում է գալ Նորվեգիայի առաջնության երկրորդ դիվիզիոնում հանդես եկող «Հյոնեֆոսի» կազմում։ «Ստաբեկ» վերադառնալուց հետո նա թիմի հետ միասին դառնում է երկրի չեմպիոն։ 2009 թվականին Կամարան համալրում է «Ստրյոմսգոդսետի» կազմը, որտեղ նա դիտարկվում էր որպես թիմը լքած Մարկուս Պեդերսենի փոխարինող։ Նորվեգացու նոր պայմանագիրը ուներ երկու տարի ժամկետ։ Մայիսի 3-ին «Սանեֆորդի» դեմ խաղում Օլան կատարում է իր նորամուտը նոր թիմի կազմում։ Իսկ հունիսի 21-ին «Տրոմսյոյի» դեմ խաղում նա նոր թիմի կազմում արդեն հեղինակում է իր առաջին գնդակը։ 2010 թվականին Օլան իր թիմի հետ մեկտեղ հաղթանակ է տանում Նորվեգիայի գավաթի խաղարկությունում։

2013 թվականին Կամարան համալրում է ավստրիական «Ռիդի» կազմը, սակայն տեղափոխումից անմիջապես հետո վարձավճարով ուղևորվում է Գերմանիա և դառնում է «Մյունխեն 1860» ակումբի ֆուտբոլիստ։ Փետրվարի 4-ին «Կայզերսլաուտերնի» դեմ խաղում նա կատարում է իր նորամուտը Երկրորդ Բունդեսլիգայում։

Նույն թվականի ամռանը Օլան վերադառնում է «Ստրյումգոդսետ» և մրցաշրջանի ընթացքում մասնակցելով 14 հանդիպման և դառնալով 12 գոլի հեղինակ՝ օգնում է ակումբին դառնալ Նորվեգիայի չեմպիոն։ 2014 թվականին Կամարան համալրում է վիեննական «Աուստրիայի» կազմը։ Փետրվարի 9-ին կայացած «Ռապիդայի» դեմ խաղում նա կատարում է իր նորամուտը ավստրիական Բունդեսլիգայում։ Մայիսի 4-ին «Գրյոդինգի» դեմ խաղում Կամարան հեղինակում է իր առաջին գնդակը մայրաքաղաքային թիմի կազմում։ Մեկ տարվա ընթացքում ֆուտբոլիստը դառնում է ընդամենը երկու գոլի հեղինակ և արդյունքում՝ 2015 թվականին կնքելով վարձավճարային պայամանագիր տեղափոխվում է «Մոլդե»։ Ապրիլի 7-ին «Օդդի» դեմ խաղում Կամարան կատարում է իր նորամուտը նոր թիմի կազմում։ Իսկ ապրիլի 11-ին կայացած «Բուդյո-Հլիմտի» դեմ խաղում Օլան դառնում է դուբլի հեղինակ և այդպիսով հեղինակում է «Մոլդեի» կազմում իր առաջին գոլերը։ Հուլիսի 3-ին «Սարպսբորգ 08»-ի դեմ խաղում Կամարան հետ-թրիկի հեղինակ է դառնում։

## Միջազգային կարիերա
2013 թվականի հոկտեմբերի 11-ին 2014 թվականի աշխարհի առաջնության ընտրական փուլի շրջանակներում կայացած Սլովենիայի ֆուտբոլի ազգային հավաքականի դեմ խաղի երկրորդ խաղակեսում Կամարան փոխարինելով Դանիել Բրոտենին՝ կատարում է իր նորամուտը Նորվեգիայի ֆուտբոլի ազգային հավաքականի կազմում։ 2014 թվականի հունվարի 15-ին Մոլդովայի ազգային հավաքականի դեմ ընկերական խաղում Օլան հեղինակում է իր առաջին գնդակը երկրի ազգային հավաքականի կազմում։

## Ձեռքբերումներ
**Ակումբային**

** «Ստաբեկ»**
* Նորվեգիայի չեմպիոն։ 2008

** «Ստրյոմգոդսետ»**
* Նորվեգիայի գավաթի դափնեկիր։ 2010
* Նորվեգիայի չեմպիոն։ 2013

## Ծանոթագրություններ

## Արտաքին հղումներ
* 
* 
* Profilo e statistiche su Altomfotball.no 
 

Կատեգորիա:Նորվեգացի ֆուտբոլիստներ
Կատեգորիա:Նորվեգիայի հավաքականի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Ֆրեդերիկ Գուլբրանդսեն

**Ֆրեդերիկ Գուլբրանդսեն** (, սեպտեմբերի 10, 1992 թվական, Լիլիստրյոմ, Նորվեգիա), նորվեգացի ֆուտբոլիստ, Նորվեգիայի ֆուտբոլի ազգային հավաքականի և «Մոլդե» ֆուտբոլային ակումբի հարձակվող։

## Ակումբային կարիերա
Գուլբրանդսենը իր հայրենի քաղաքի ֆուտբոլային ակումբներից մեկի՝ «Լիլիստրյոմի» սանն է։ 2009 թվականի մայիսի 6-ին «Ստարտի» դեմ խաղում Ֆրեդերիկը կատարում է իր նորամուտը Նորվեգիայի առաջնությունում։ 2010 թվականին խաղային պրակտիկա ստանալու նպատակով Ֆերդերիկը կնքելով վարձավճարային պայմանագիր՝ համալրում է «Լյունի» կազմը։ Ապրիլի 5-ին «Բուդյո-Հլիմտի» դեմ խաղում Գուլբրանդսենը կատարում է իր նորամուտը Նորվեգիայի առաջին դիվիզիոնում։ Մայիսի 1-ին «Մոսի» դեմ խաղում նա հեղինակում է իր առաջին գոլը նոր ակումբի կազմում։ Վարձավճարային պայմանագրի ժամկետի լրանալուց հետո Գուլբրանդսենը վերադառնում է «Լիլիստրյոմ»։ 2011 թվականի հուլիսի 3-ին «Վիկինգի» դեմ խաղում Ֆրեդերիկը թիմի կազմում խփում է իր առաջին պաշտոնական գոլը։

2013 թվականի ամռանը Ֆրեդերիկը տեղափոխվում է «Մոլդե»։ Օգոստոսի 3-ին «Բրանի» դեմ խաղում Ֆրեդերիկը կատարում է իր նորամուտը նոր թիմի կազմում։ Այդ նույն խաղում Գուլբրանդսենը նոր թիմի կազմում նաև հեղինակում է իր առաջին գոլը։ «Մոլդեի» կազմում անցկացրած իր առաջին մրցաշրջանում Գուլբրանդսենը թիմի հետ միասին հաղթանակ է տանում Նորվեգիայի գավաթի խաղարկությունում, իսկ մեկ տարի անց՝ կրկին «Մոլդեի» հետ, կրկնում է այդ հաջողությունը և նաև դառնում է Նորվեգիայի չեմպիոն։

## Միջազգային կարիերա
Ֆրեդերիկ Գուլբրանդսենը 2014 թվականի օգոստոսի 27-ին ՄԱԷ-ի ֆուտբոլի ազգային հավաքականի դեմ կայացած ընկերական խաղում կատարում է իր նորամուտը Նորվեգիայի ֆուտբոլի ազգային հավաքականի կազմում։

## Ձեռքբերումներ
**Ակումբային**

** «Մոլդե»**
* Նորվեգիայի չեմպիոն։ 2014
* Նորվեգիայի գավաթի դափնեկիր։ 2013, 2014

## Ծանոթագրություններ

## Արտաքին հղումներ
* Profilo e statistiche su Altomfotball.no 

Կատեգորիա:Թուրքական Սուպերլիգայի ֆուտբոլիստներ
Կատեգորիա:Նորվեգացի ֆուտբոլիստներ
Կատեգորիա:Նորվեգիայի հավաքականի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կարապը, Գայլաձուկն ու Խեցգետինը

**«Կարապը, գայլաձուկն ու խեցգետինը»**, Իվան Կռիլովի առակը՝ գրված 1814 թվականին և հրատարակված «Նոր առակներ» ժողովածուի մեջ (1816, 4-րդ մաս)։ Սյուժեն ակնարկ է ժամանակի մասին․ ռուս հասարակության դժգոհությունը կայսր Ալեքսանդր 1-ի դաշնակիցների դեմ (Վեցերորդ կոալիցիայի պատերազմը Նապոլեոն Բոնապարտի դեմ), իսկ մյուս կողմից ժամանակակիցները դա կապում էին Ազգային խորհդրի անդամների միջև անհամաձայնության հետ։

## Առանձնահատկությունը
Առակը կազմված է իրարից գրաֆիկորեն առանձնացված երկու մասից, որի նախաբանն է․ 

Առակը գրված է ազատ յամբերով, դադարների թիվը տատանվում է 4-ից («Везт**и** | с покл**а** | жей в**о**з | взял**и**сь») մինչև 6 («Кто в**и** | нов**а**т | из н**и**х, | кто пр**а**в | — суд**и**ть | не н**а**м»)։

Ինչպես առակների մեծ մասում, այստեղ նույնպես, հերոսները կենդանիներ են։ Կենդանիների գործողությունների կատարման ձևը, ի տարբերություն մարդու, միանման են, հիմնված բնազդների և ընդունված օրենքների վրա։ Գայլաձուկը կարող է միայն լողալ, կարապը՝ թռչել, իսկ խեցգետինը՝ հետ քաշվել։ Առակը կառուցվում է բնության կենդանիների այս վարքի հիման վրա։

Բայց Լ․ Վիգոտսկու կարծիքով, որը նա գրել է «Արվեստի հոգեբանությունը» (1922), հերոսների գործողությունների նկարագրությունը հեռանում է առակի սկզբում նշված իմաստից։ «Առակի վերլուծություն» գլխում Վիգոտսկին, առաջ է բերում Իզմայլովի կարծիքն այն մասին, որ եթե բեռը թեթև լիներ կարապը կկարողանար վեր բարձրացնել բեռը, գայլաձկանը ու խեցգետնին և ընդգծում է այս հակասությունը, որը իր կարծիքով «բոլոր առակների հոգեբանական հիմքն է»․

## Մշակութային ազդեցություն
Առակը բազմիցս հրատարակվել է նկարազարդումներով՝ ստեղծված հայտնի նկարիչների կողմից, ինչպիսիք են Եչեիստովը (1897 - 1964), Լապտևը (1905 - 1965), Ռաչյովը (1906 - 1997):

Անգամ հեղինակի կենդանության օրոք առակը բավական հայտնի է եղել և մեր օրերում էլ վերահրատարակվում է, թարգմանվում տարբեր լեզուներով։ Կարապի, խեցգետնի և գայլաձկան մասին ակնարկը մինչ օրս օգտագործվում է քաղաքական գործիչների, ԶԼՄ-ի հոդվածների վերնագրերում, նմանակումներում, ծաղրանկարներում։ «Թե սայլ, թե բեռ, նույն տեղն են դեռ» () արտահայտությունը ռուսերենում դարձել է թևավոր խոսք։

## Առակը

## Ծանոթագրություններ

Կատեգորիա:Առակներ
Ստեֆեն Հագեն

**Ստեֆեն Հագեն** (, ), նորվեգացի ֆուտբոլիստ, «Օդդ» նորվեգական ֆուտբոլային ակումբի և Նորվեգիայի ֆուտբոլի ազգային հավաքականի պաշտպան։

## Ակումբային կարիերա
[thumb|left|190px|Հագենը նորվեգական «[Օդդ (ֆուտբոլային ակումբ)|Օդդի» կազմում։]]
Հագենը սկսել է իր ֆուտբոլային կարիերան Նորվեգիայի առաջին դիվիզիոնում հանդես եկող «Մանդալսկամերատենե» ֆուտբոլային ակումբում։ 2006 թվականին նա տեղափոխվել է «Օդդ»։ Այդ նույն թվականին կայացած «Վոլերենգայի» դեմ խաղում նա կատարել է իր նորամուտը Նորվեգիայի ֆուտբոլի առաջնությունում։ Մրցաշրջանի վերջնամասում նա վաստակել է իր տեղը թիմի հիմնական կազմում։ 2007 թվականի մարտին նա նշանակվում է ակումբի ավագ։ Մրցաշրջանային արդյունքներով «Օդդը» դուրս է թռչում առաջին դիվիզիոնից, սակայն Հագենը չի լքում ակումբը և մեկ տարի անց օգնում է թիմի վերադառնալ բարձրագույն առաջնություն։ 2009 թվականի հուլիսի 21-ին կայացած «Լյունյի» դեմ խաղում Ստեֆենը հեղինակում է իր առաջին գոլը Նորվեգիայի ֆուտբոլի առաջնությունում։ 2014 թվականին Հագենն օգնում է «Օդդին» դուրս գալ Նորվեգիայի ֆուտբոլի գավաթի խաղարկության եզրափակիչ և ստանալ հնարավորություն մյուս տարում կայանալիք եվրոգավաթային մրցություններում հանդես գալու համար։ Հուլիսին, Եվրոպայի լիգայի որակավորման մոլդովական «Շերիֆի» և իռլանդական «Շեմրոկ Ռովերսի» դեմ խաղերում Ստեֆենը հեղինակում է երկու գոլ։

## Միջազգային կարիերա
2012 թվականի հունվարի 18-ին Թայլանդ Արքայի գավաթի խաղարկության շրջանակներում կայացած Թայլանդի ֆուտբոլի ազգային հավաքականի դեմ խաղում Հագենը կատարում է իր նորամուտը Նորվեգիայի ֆուտբոլի ազգային հավաքականի կազմում։

## Ծանոթագրություններ

## Արտաքին հղումներ
* Ստեֆենի էջը «Օդդ» ֆուտբոլային ակումբի պաշտոնական կայքում 

Կատեգորիա:Նորվեգացի ֆուտբոլիստներ
Կատեգորիա:Նորվեգիայի հավաքականի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կոկորդիլոսը (պատմվածք)

**«Կոկորդիլոս»** (), Ֆեոդոր Դոստոևսկու պատմվածքը, գրված նրա համար ոչ բնութագրական երգիծաբանական ոճում։ Սատիրան ուղղված է լիբերալիզմի վրա, ստեղծված քաղաքական օղակի և հրատարակության վրա, որոնցով Դոստոևսկու ամսագրերի էջերի վրա նա հիմնականում բանավիճել է։ Գոյություն ունի կարծիք, որ Դոստոևսկու սատիրայի առարկան հանդիսանում է Չերնիշևսկին։

## Ստեղծման պատմություն
Պատմությունն առաջին անգամ հրապարակվել է 1865 թվականին «Դարաշրջան» ամսագրում։

Հիշողություններում Դոստևսկին բնութագրել է, որ 1864 թվականին «Պասսաժում ինչ-որ գերմանացի փողի դիմաց ցույց է տվել կոկորդիլոս», ինչը նրան դրդել է գրել սատիրաֆանտաստիկ պատմվածք, որը նմանեցվել է Գոգոլի «Քիթ» պատմվածքին։ Ամենասկզբից պատմվածքը կոչվել է՝ «Կոկորդիլոսի կողմից կերված տղամարդու մասին»։ Հետո ամսագրում հրապարակման ընթացքում, նա ստացել է «Կոկորդիլոս անունը։ Աննման պատմություն, կամ Պասսաճը պասսաժում»։

## Սյուժե
Քաղաքական գործչին, Իվան Մետվեիչին կուլ է տալիս կոկորդիլոսը։ Ի զարմանս շրջապատողների, Իվան Մատվեիչը ոչ միայն ողջ է մնում այլ նաև շատ գոհ է տվյալ իրավիճակից.
Հերիք է միայն ինչ-որ անկյուն գնալ կամ հայտնվել կոկորդիլոսի մեջ, փակել աչքերը, և նույն պահին կհայտնագործես մի ամբողջական դրախտ ամբողջ մարդկության համար։
Իվան Մատվեիչը պատրաստվում է ապրել 1000 տարի և միայն սրտնեղում է, որ նրա հագին ռուսական, այլ ոչ թե անգլիական կտորից հագուստ է, նա երկար չի դիմանա, և 1000 տարվա ընթացքում կմարսվի։ Իր և իր նախկին կնոջ հրաբերություններում քաղաքական գործիչը կառուցում է հսկայական ծրագրեր, մեկը մյուսից պատվամոլ։

Իրենց անհեթեթ են պահում նաև պատմության մնացած անդամները։ Գերմանացին, կոկորդիլոսի տերը, մտահոգված է կոկորդիլոսի առողջությամբ, իր միակ հարստությամբ։ Իվան Մատվեիչի կինը ավելի մտահոգված է իր այժմյան «այրու» կարգավիճակով։ Հիմնական ծանոթը Տիմոֆեյ Սեմենիչն է, որը չի ցանկանում պատասխան տալ իր գործընկերոջ համար և գրավել ղեկավարության ուշադրությունը։

## Կերպարներ
* Իվան Մատևիչ — քաղաքական գործիչ, որին կուլ էր տվել կոկորդիլոսը
* Ելենա Իվանովա — Իվան Մատևիչի կինը
* «գերմանացի» — կոկորդիլոսի տերը
* Տիմոֆեյ Սեմենիչ — Իվան Մատևիչի ծանոթը, հնաոճ և ոչ հեռու, բայց հիմնական մարդ
* Սեմեն Սեմենովիչ Ստրիժով — պատմող, պաշտոնակից անձ, հեռու բարեկամ և Իվան Մատեևիչի «տան ընկերը»
* Կալրհեն (կոկորդիլոս) — գերմանացու կենդանաբանական այգու գլխավոր տեսարժանությունը

## Ծանոթագրություններ

## Արտաքին հղումներ
* «Крокодил. Необыкновенное событие или пассаж в Пассаже» в проекте «Федор Михайлович Достоевский. Антология жизни и творчества»
* Отдельное прижизненное издание 1866 г.  
* Полный текст рассказа

Կատեգորիա:Ֆեոդոր Դոստոևսկու ստեղծագործություններ
Մաբուկ Էլ Մեկրի

**Մաբրուկ Էլ Մեկրի** (), ռեժիսոր, սցենարիստ, դերասան, օպերատոր, երգահան։

## Կենսագրություն
Էլ Մեկրին ծնվել է Վերսալում, ֆրանսիաում 1976 թվականի սեպտեմբերի 18-ին։

## Կարիերա
1998 թվականին նկարահանել է իր առաջին կարճամետրաժ "Mounir et Anita" ֆիլմը։

2008 թվականին նա անց է կացրել իր հոլիվուդյան դեպուտը, Ժ. Կ. Վ. Դ., պատմեց Վան Դամմայի մասին։

## Ֆիլմագրություն
### Դերասան

### Ռեժիսորական աշխատանքներ

## Արտաքին հղումներ
* Mabrouk El Mechri
* The Best Mabrouk El Mechri Movies 
* Interview de Mabrouk El Mechri 
* Мабрук Эль Мекри  

## Ծանոթագրություններ

Կատեգորիա:Սեպտեմբերի 18 ծնունդներ
Կատեգորիա:1976 ծնունդներ
Կատեգորիա:Ֆրանսիայում ծնվածներ
Կատեգորիա:Ֆրանսիացի սցենարիստներ
Կատեգորիա:Կինոռեժիսորներ այբբենական կարգով
Կատեգորիա:Ֆրանսիացի դերասաններ
Կատեգորիա:Ֆրանսիացի ռեժիսորներ
Կատեգորիա:Ֆրանսիացի երգահաններ
Կատեգորիա:Ֆրանսիացի կինոռեժիսորներ
Մառախլապատ ապառաժի առեղծվածային տունը

**Մառախլապատ ապառաժի առեղծվածային տունը** (), Հովարդ Լավկրաֆտի փոքրիկ պատմությունը։ Գրվել է 1926 թվականի նոյեմբերի 9-ին և տպագրվել է 1931 թվականի նոյեմբերի 9-ին *[[Weird Tales]]* ամսագրում։

## Սյուժե
Քոլեջում փիլիսոփայություն դասավանդող Թոմաս Օլնին, որին ձանձրացրել է նրա միապաղաղ կյանքը, գնում է Մասսաչուսեթս նահանգի Քինգսփորթ քաղաք։ Քաղաքում բոլորը վախենում էին տարօրինակ տնից, որը գտնվում էր քարափի գագաթին, որի միակ դռնով կարելի է դուրս գալ օվկիանոս, և ըստ լեգենդի՝ այդ դռնով երբեմն ներս են մտնում ոչ այն է կենդանի արարածներ, ոչ այն է ստվերներ։ Ոչ ոք ոչ մի անգամ չի տեսել այդ տան բնակիչներին, սակայն ամեն երեկո պատուհանից տեսանելի է լինում լույս։

Օգոստոսյան մի առավոտ Օլնին որոշում է կայացնում մտնել ժայռի մեջ և հայտնվել այդ տանը։ Տան հարկադրված հետախուզման ժամանակ նրան նկատում է տանտերը՝ խորհրդավոր մորուքավոր մարդ․ չնայած երիտասարդ տեսքին՝ աչքերը փայլում էին տարիների տխրությամբ։ Տանտերը հրավիրում է նրան ներս և մինչ մթշաղը պատմում է նրան ծովի գաղտնիքները  և դեպքեր հին ժամանակներից։ Անսպասելիորեն լսվեց դռան թակոց, վախեցած տանտերը, ով հասկացրեց Օլնիին լուռ նստել և փակվեց տան բոլոր պատուհանները։  Տանը շրջապատեց սարսափելի ստվերը և անհետացավ։ Քիչ անց ստվերներն սկսեցին խտանալ, իսկ տանտերը նայում էր դռանը։ Կրկին լսվեց դռան թակոց և նա ակնթարթորեն բացեց այն։ Նեպտունը անհասկանալի ձայների ներքո ներս թափանցեց տրիտոնների և նիմփաների հետ, և կանչեց տանտիրոջը ու Օլնիին գնալ նրանց հետ։

Քինգսփորթում այդ գիշեր փոթորիկ էր և ոչ ոք աչքը չէր կտրում ժայռից, որը ծածկված էր մառախուղով։ Օլնին հաջորդ օրը իջավ լեռից՝ չհիշելով գիշերվա դեպքերը և այն մասին, թե ինչպես լքեց տարօրինակ տունը։ Քինգսփորթում ապրող սասրափելի ծերուկը, շփվելով Օլնիի հետ, նկատեց փոփոխություն նրա կերպարում և եզրակացրեց, որ նրա հոգին մնացել է բնակվելու տանը։

## Ոգեշնչում
Կա ենթադրություն, որ պատմվածքը գրելիս Լավկրաֆտը ներշնչվել է Լորդ Դանսենիի «Ռոդրիգեսի ժամանակագրություններից», որում նկարագրվում են տարօրինակ կերպարներ, որոնց տեսել են կախարդի տանը, որը տեղակայված էր քարափի ծայրին։

Պատմվածքի քարաժայռի նախատիպը եղել է «Մայր Էնն» հրվանդանը, որը տեղակայված է Մասաչուսեթս քաղաքի Գլոստեր քաղաքից ոչ հեռու։

## Կոմիքս
Պատմվածքը վերածվել է կոմիքսի Ջեյսոն Թոմսոնի կողմից և ներկայում հասանելի է առցանց կարդալու համար, իսկ ապագայում այն գրաֆիկական վեպի տեսքվ կհրատարակվի Լավկրաֆտի 4 այլ պատմվածքների հետ միասին։

## Ծանոթագրություններ

Կատեգորիա:1931 վեպեր
Կատեգորիա:Ամերիկյան կարճ պատմվածքներ
Կատեգորիա:Անգլերեն գրքեր
Կատեգորիա:Անգլերեն գրքեր
Պատկերելով Աստծուն

«Պատկերելով Աստծուն» (Playing god), 1997 թվականի դրամա՝ նկարահանված Էնդի Ուիլսոնի կողմից։ Գլխավոր դերերում Դևիդ Դուխովնի, Թիմոթի Հաթոն և Անջելինա Ջոլի։

## Սյուժե
Վիրաբույժ Յուջին Սէնդսին զրկում են լիցենզիայից՝ վիրահատության ընթացքում հիվանդի մահանալուց հետո, որը նա կատարել է ամֆետամինի ազդեցության տակ։ Իրականությունից կտրվելու փորձերից, մի քանի ամսվա ընթացքում, հերոսը տրվում է թմրանյութերին։

Բարում հերթական դոզան գնելու ժամանակ նա ականատես է լինում ավազակային պարզաբանմանը և փրկում վիրավոր տուժածի կյանքը` օգտագործելով իր բժիշկի տաղանդը։ Այս ամենից հետո նա հայտնվում է տեղական քրեական կազմակերպության տեսադաշտում և դառնում է նրանց պալատական բժիշկը, նրանով նաև հետաքրքրվում է հետաքննությունների դաշնային բյուրոն։

## Դերերում
* Դևիդ Դուխովնի — *Յուջին Սէնդս*
* Տիմոտի Խատտոն — *Ռայմոնդ Բլոսոմ*
* Անջելինա Ջոլի — *Կլեր*
* Մայքլ Մասսի — *Գեյջ*
* Պետեր Ստորմարե — *Վլադիմիր*
* Էնդրյու Տիրնան — *Կիրիլ*
* Գարի Դուրդան — *Յատես*
* Ջոն Հոուկս — *Ֆլիկ*
* Ուիլլ Ստյուարտ — *Պերրի*
* Ֆիլիպ Մուն — *Կէսի*

## Նկարահանող խումբ
* Ռեժիսոր։ Էնդի Ուիլսոն
* Սցենարիստ։ Մարկ Հեսկել Սմիթ
* Պրոդյուսերներ։ Լորա Բիկֆորդ, Մարկ Աբրահամ
* Կատարող պրոդյուսերներ։ Թոմաս Է. Բլիսս, Էրմիէն Բերնստայն
* Օպերատոր։ Էնտոնի Բ. Ռիչմոնդ
* Նկարիչ։ Նաոմի Շոխէն
* Երգահան։ Ռիչարդ Հարտլի
* Մոնտաժ։ Լուիզ Ռուբակի
* Հագուստներ։ Մէրի Զոֆրիս

## Հետաքրքիր փաստեր
* Անջելինա Ջոլիին Թիմոթի Հանթոնի հետ կապ էին վերագրել, որը 15 տարի մեծ էր նրանից և խաղացել է նրա հետ «Պատկերելով աստծուն» ֆիլմում։
* Ջոլիի առաջին նկարահանումները եղել են Ջոնի Լի Միլերի հետ ամուսնանալուց անմիջապես հետո։
* Ֆիլմը պատրաստ էր 1995 թվականին, սակայն փորձնական լսարանը բացասական ռեակցիա ցույց տվեց, այդ իսկ պատճառով մինչև 1997 թվական այն չէին թողարկում։
* Ֆիլմի թրեյլերը պարունակում էր Դևիդ Դուխովնիի և Անջելինա Ջոլիի կարճ սիրային դրվագները։ Ավելի ուշ դերասանուհին հաստատել է, որ ֆիլմի համար նկարահանվել է երկու սիրային տեսարան, սակայն այդ հատվածները վերջնական մոնտաժի ժամանակ կտրել են։

## Ծանոթագրություններ

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1997 դրամա ֆիլմեր
Կատեգորիա:1997 ֆիլմեր
Կատեգորիա:Touchstone Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան մարտաֆիլմեր
Կատեգորիա:Ամերիկյան քրեական դրամա ֆիլմեր
Կատեգորիա:Ամերիկյան քրեական թրիլեր ֆիլմեր
Կատեգորիա:Ամերիկյան քրեական ֆիլմեր
Կատեգորիա:Ֆիլմեր թմրանյութերի մասին
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Դեկտեմբերի 14 (վեպ)

«**14 դեկտեմբերի**», Դ․ Ս․ Մերեժովսկիի վեպը, հրատարակված 1918 թվականին (ի սկզբանե որպես «Նիկոլայ առաջինը և Դեկտեմբերականները») և դարձել է երրորդը, «Կենդանու արքայությունը» եռագրության եզրափակիչ մասը , առաջին մասը եղել է «Պավել առաջինը» և վեպի շարունակությունը՝ «Ալեքսանդր առաջինը»։

## Վեպի ստեղծման պատմություն
Դեպքերը, որոնք տեղի են ունենում «14 դեկտեմբերի», շատ դեպքերում համապատասխանում էին այդ ժամանակվա դրամատիկական իրավիճակին, երբ հեղինակը գրել և հրապարակել է վեպը։ Այդուհանդերձ, նույնիսկ 1917 թվականի վերջին Մերեժկովսկին դեռ պահպաննել էր պատրանքները Ռուսաստանի պատմության «դեմոկրատական մտավորականության» դերի վերաբերյալ։ Դեկտեմբերյան խռովության տարելիցին գրողը հրապարակել է թերթում «Երեկոյան ղողանջ» հոդվածը «1825-1917», որում պնդում էր․ 

## Քննադատների արձագանքներ
Եթե առաջին եռագրության հենց դուրս գալու պահից ընդունվեց որպես նշանակալից երևույթ, ժամանակակից ռուսական և եվրոպական քննադատների կողմից, ապա երկրորդ եռագրությունը, «Կենդանիների արքայությունը», ճանաչվել է միայն Արևմուտքում և գրեթե անտեսվեց Ռուսաստանում և ԽՍՀՄ-ում։ Նախահեղափոխական քննադատները նախ և առաջ նրանում փնտրում էին կրոնական մարմնացում, հեղինակի, դիտելով գեղարվեստական մասը միայն այն մտքերի պատկերազարդում.

## Ծանոթագրություններ

Կատեգորիա:1918 գրքեր
Լրտեսը կամ Պատմվածք չեզոք տարածքի մասին

**Լրտեսը կամ Պատմվածք չեզոք տարածքի մասին** (), Ջեյմս Ֆենիմոր Կուպերի վեպը, որը լույս է տեսել 1821 թվականին։

## Գրքի պատմություն
Կուպերը սկսել է աշխատել իր նոր վեպի վրա անմիջապես այն բանից հետո, երբ ավարտում է «Նախազգուշություն» վեպը։ Իր կնոջ խորհրդով նա որոշում է գիրք գրել, որի գործողությունները տեղի կունենային Ամերիկայում։

Վեպի գրման աշխատանքները ավարտվում են 1821 թվականի ամռան և աշնան ընթացքում։ Որոշ ժամանակ Կուպերը տարակուսանքի մեջ էր այն հարցի շուրջ, թե ինչպես տալ տեքստը հրատարակողին. նա վստահ չէր այն բանում, որ հասարակությունը, որը կրթվել է անգլիական գրականությամբ, արդյոք կհետաքրքրվի ամերիկյան իրականությունը նկարագրող գրքով։ Այնուամենայնիվ գիրքը դեկտեմբերին լույս է տեսնում։

## Սյուժե
«Լրտես»֊ի գործողությունները տեղի են ունենում տասնութերորդ դարի վերջին, երբ ամերիկյան գաղութները անկախության պատերազմ էին մղում անգլիական գաղութարարների դեմ; Գլխավոր հերոս Հարվի Բըրչը, համեստ ամերիկացի է, որը իրենց սովորական առևտրական է ձևացնում, սակայն իրականում անգլիական զորքերից զինվորական ինֆորմացիա հավաքող է՝ Մայրցամաքային բանակի համար։ Բացի դրանից, վեպում նկարագրվում են Ուորթընների հարուստ հողատերերը, որոնք դուր են գալիս անգլիացիներին(քանի որ նրանց որդին ՝ Հենրի Ուորթընը, ծառայում էր թագավորական բանակին), սակայն նրանց կրտսեր դուստրը՝ Ֆրենսիսը սիրահարված է Մայրցամաքային բանակի սպա Դանվուդին։ Գրքի վերջում Դանվուդին ամուսնանում է Ֆրենսիսի հետ, իսկ Բըրչը հանդիպում է Վաշինգտոնի հետ և չի ընդունում իրեն հասանելիք մրցանակը։ Նա մահանում է 30 տարի անց՝ անգլիացիների հետ հաջորդ պատերազմի ժամանակ, և կապիտան Դանվուդին (սպայի և Ֆրենսիսի որդին) իմանում է Բըրչի իրական գործունեության մասին։

## Ռեակցիա և նշանակություն
Լրտեսն ունեցել է մեծ հաջողություն. առաջին կես տարվա ընթացքում Ամերիկայում տպագրման նպատակով համաձայնեցվել էր արդեն երեք հրատարակչության հետ։ Արդեն երկու ամսից գիրքը լույս է տեսնում Անգլիայում, իսկ հետո սկսում են հայտնվել ֆրանսերեն, գերմաներեն, իսպաներեն, իտալերեն և այլ լեզուներով թարգմանություններ։ Առաջին անգամ ամերիկյան ստեղծագործությունն ունենում է այսպիսի հաջողություն։

Գրախոսները շատ դրական են արտահայտվում են գրքի մասին, ավելացնելով, որ այս հրապարակումը տալիս է հարմար պատասխան այն հարցին, թե արդյոք բավականաչափ հարուստ է ամերիկյան պատմությունը և ամերիկյան մշակույթը այն բանի համար, որ նրանց հիման վրա կարելի լինի զարգացնել պատմական վեպի ժանրը։

Ֆենիմոր Կուպերը դարձել է հայտնի շնորհիվ իր երկրորդ գրքի, որը համարվում է հանրաճանաչ առաջատարն օրիգինալ ամերիկյան գրականություն։ Կյանքի վերջին շրջանում գրողը տեղափոխվում է Նյու Յորք, որպեսզի ապրի մշակութային կյանքի ամենաէական նշանակություն ունեցող վայրում և վերջնականորեն կապում է իր կյանքը գրական աշխատանքին։

## Ծանոթագրություններ

Կատեգորիա:Անգլերեն վեպեր
Կատեգորիա:Ֆենիմոր Կուպերի վեպեր
Կատեգորիա:1821 գրքեր
Կատեգորիա:Էկրանավորված ամերիկյան վեպեր
Կատեգորիա:Անգլերեն գրքեր
Կատեգորիա:Անգլերեն գրքեր
Կատեգորիա:1821 թվականի ամերիկյան վեպեր
Կատեգորիա:Վեպեր, որոնց հիման վրա ստեղծվել են օպերաներ
Իվան Սաենկո

**Իվան Իվանովիչ Սաենկո** (, ), ռուս ֆուտբոլիստ, կիսապաշտպան։ Հանդես է եկել «Սպարտակի» և Ռուսաստանի հավաքականի կազմում։

## Ակումբային կարիերա
### Կարիերայի սկիզբը
Սաենկոն իր կարիերան սկսել է գերմանական «*Կարլսրուե*»-ի կազմում։

2002 թվականի սկիզբին Իվան Սաենկոն տեղափոխվել է ռուսական «*Ֆակել*»։ Նա թիմի կազմում մասնակցել է լիգայի 13 հանդիպման՝ դառնալով 4 գոլի հեղինակ։

2002 թվականի վերջում Սաենկոն վերադարձել է հարազատ «*Կարլսրուե*»։ Նա թիմի կազմում հանդես է եկել մինչև 2005 թվականը։ 2005 թվականին Սաենկո մասնակցել է 84 հանդիպման՝ դառնալով 21 գոլի հեղինակ։

### «Նյուրնբերգ»
2005 թվականի մայիսի 16-ին Իվան Սաենկոն տեղափոխվել է Բունդեսլիգան ներկայացնող «Նյուրնբերգ»։ Նա թիմի հետ կնքել 3-ամյա պայմանագիր։

Իվան Սաենկոն խաղացել է թիմի կազմում 2005-2008 թվականներին։ Նա 2007/08 մրցաշրջանի վերջում հայտարարել է որ մրցաշրջանի ավարտից հետո ցանկանում է լքել գերմանական ակումբը։ Այս հայտարարությունից հետո Սաենկոյով սկսել են հետաքրքրվել՝ «Սպարտակը», «Ռուբինը», «Դինամոն», «Հերտան», «Համբուրգը» և «Բորուսիան»։

### «Սպարտակ»
2008 թվականի օգոստոսի 9-ին Իվան Սաենկոն 4-ամյա պայմանագիր է կնքել մոսկովյան «Սպարտակի» հետ։ Թիմը նրա համար վճարել է 3 միլիոն եվրո։

Նա թիմի կազմում իր առաջին հանդիպումը անցկացրել է 2008 թվականի օգոստոսի 23-ին՝ «Դինամոյի» դեմ խաղում։ Իվանը թիմի կազմում իր առաջին գոլը խփել է նոյեմբերի 28-ին՝ «Զենիթի» դեմ խաղում։

2009 թվականի հուլիսի 11-ին՝ «Ռոստովի» դեմ խաղում Իվանը ստացել է վնասվածք, որի պատճառով բաց է թողել 1 ամիս։

## Միջազգային կարիերա
2005 թվականին Իվան Սաենկոն եղել է Ռուսաստանի երիտասարդական հավաքականի ավագը։

Ռուսաստանի հավաքականի կազմում Սաենկոն իր դեբյուտը նշել է 2006 թվականի հոկտեմբերի 11-ին՝ Սանկտ Պետերբուրգում կայացած Էստոնիայի հավաքականի դեմ խաղում։

## Վիճակագրություն
### Ակումբային

### Միջազգային

## Ձեռքբերումներ
* Գերմանիայի գավաթակիր - 2006/07
* Ռուսաստանի առաջնության փոխչեմպիոն - 2009
* Եվրոպայի առաջնության բրոնզե մեդալակիր - 2008

## Ծանոթագրություններ

## Արտաքին հղումներ
* Էջը Ռուսաստանի հավաքականի պաշտոնական կայքում
* Էջը legioner.kulichki.com կայքում

Կատեգորիա:1983 ծնունդներ
Կատեգորիա:Բունդեսլիգայի ֆուտբոլիստներ
Կատեգորիա:Հոկտեմբերի 17 ծնունդներ
Կատեգորիա:Ռուս ֆուտբոլիստներ
Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Ռուսաստանի հավաքականի ֆուտբոլիստներ
Կատեգորիա:Սպարտակ Մոսկվայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի հարձակվողներ
Կատեգորիա:Ֆակելի ֆուտբոլիստներ
Կատեգորիա:Նյուրնբերգի ֆուտբոլիստներ
Կատեգորիա:Կարլսռուհեի ֆուտբոլիստներ
Կատեգորիա:Ռուսաստանի սպորտի վաստակավոր վարպետներ
Դիմակահանդես (պիես)

**Դիմակահանդես** (), Միխայիլ Լերմոնտովի դրամա՝ չորս պատմվածքներով և քառյակներով։ Գլխավոր հերոսը օժտված է ապստամբ ոգով և մտքով. նա ազնվական Եվգենի Արբենինն է։

Պիեսը պատմում է 19-րդ դարի 30-ական թվականների Պետերբուրգի հասարակության մասին։

## Գործող անձինք
# Եվգենի Արբենին
# Նինա, Արբենինի կինը
# Իշխան Զվեզդիչ
# Բարոնուհի Շտրալ
# Կազարին, Աֆանիսի Պավլովիչ
# Շպրիխ, Ադամ Պետրովիչ
# Դիմակ
# Չինովնիկ
# Խաղացողներ
# Հյուրեր
# Ծառաներ և աղախիններ

## Պատմություն
Պիեսը գրվել է 1835 թվականին։ Սկզբում այն պարունակում էր 3 գործողություն և վերջանում էր Նինայի մահով։ Լերմոնտովը ցանկանալով տեսնել իր զավակին բեմի վրա, ներկայացրել է դրամատիկ գրաքննադատության, որտեղ այդ ժամանակ եղել է ժանդարմների ղեկավար Բենկենդորֆը։ Այդպիսով գրաքննությունը վրդովված է, ինչպես կարող է գրողը քննադատել Էնգելյգարդտ տանը իրականացվող զգեստավորված պարահանդեսները։ Դրաման հետ է վերադարձվել Լերմոնտովին հետագա գործողություններ ավելացնելու համար։

## Երկրորդ խմբագրում
Ցանկանալով կատարել արմատական փոփոխություններ՝ հեղինակը ավելացրեց նոր, չորրորդ գործողությունը և մտցրեց նոր կերպար՝ Անհայտին։ Այս կերպարով ճակատագիրը պատժում է հերոսին։

## Երրորդ խմբագրում
Գրաքննադատությունը նորից չթողեց պիեսը բեմ բարձրանա։ Այդ Ժամանակ Լերմոնտովը դրաման ենթարկում է կապիտալ վերամշակման, առաջանում է նոր ստեղծագործություն՝ «Արբենինը»։ Բայց նույնիսկ այդ ձևով պիեսը դուր չի գալիս գրաքննադատներին։

Հնարավոր է, իրական պատճառը այն է, որ հիմնականում ստեղծագործությունը հիմնված է իրական դեպքերի վրա։ Դրա մասին վկայում է այն, որ Նինային անվանում են Նաստասա Պավլովնա։ Կարող է դա լիներ ակնարկ ժողովրդի համար իրական պատմությունների մասին։ Փրկվել և մեզ է հասել միայն երկրորդ, չորրորդ խմբագրումը։

## Սյուժե
Դրամայի հերոս Արբենինը օժտված է ապստամբ ոգով, խելքով, ուժեղ կամքով և միջոցներով։ Բայց կապված լինելով բարձրաշխարհիկ հասարակության հետ ծննդով և դաստիարակությամբ, նա ձգտում է հասնել ինքնուրույնության և ազատության։ Նա ապրում է այդ հասարակության կանոններով և փորձում է պաշտպանել իր պատիվը, կուրացած խանդով և եսասիրությամբ սպանում է իր կնոջը։

### Առաջին գործողություն
Խաղաքարտերով խաղ։ Սեղանին կատարվում են խաղադրույքներ։ Արբենինը փրկում է Զվյոզդիչի պատիվը։ Այդտեղից նրանք մեկնում են դիմակահանդես, ուր նաև մեկնել է Նինան։ Զվեզդիչը սիրախաղում է տիկնոջ հետ, ով իրեն սանձարձակ էր պահում։ Դա Նինան էր։ Իշխանը չի տեսնում նրա դեմքը։ Տիկինը վերադարձնում է իր կողմից գտնված թևնոցը։ Դա Նինայի թևնոցն էր։ Տանը Արբենինը տեսնում է թևնոցի անհետանալը։

## Դրամայի մասին քննադատություն

## Դրաման նամակներում

Կատեգորիա:Միխայիլ Լերմոնտովի ստեղծագործություններ
Paint It Black

**«Paint It Black»** (), անգլիական ռոք խումբ The Rolling Stones-ի երգը Aftermath ալբոմից, որը թողարկվել է 1966 թվականի մայիսի 13-ին։ Սկզբնական շրջանում երգի անվանումը եղել է առանց ստորակետի՝ * «Paint It Black»*։ Կիտ Ռիչարդսը հայտարարել է, որ ստորակետն ավելացրել է Decca Records լեյբլը։

Համարվում է, որ երգը գրվել է Միք Ջագերի և Կիտ Ռիչարդսի կողմից, չնայած ռիֆի գրման ընթացքին մասնակցել է նաև Բրայան Ջոնսը։

Սինգլը 1966 թվականին ԱՄՆ-ի հիթ-շքերթներում հասավ առաջին հորիզոնականի, ինչպես նաև Մեծ Բրիտանիայում։ 2004 թվականին Rolling Stone  ամսագիրը «Paint It Black»-ին արժանացրեց 174-րդ հորիզոնականին «Բոլոր ժամանակների լավագույն 500 երգերի» ցանկում ։

Կան մեծ թվով քավր-տարբերակներ։

## Հորիզոնականներ չարթերում

## Օգտագործումը հանրաճանաչ մշակույթում
* 80-ականների վերջում օգտագործվել է Ծառայողական գործողում սերիալում
* Հնչում է  PlayStation 2 համար նախատեսված Twisted Metal: Black խաղում
* Հնչում է Guitar Hero III: Legends of Rock խաղում
* Երգը կարելի է լսել նաև Conflict: Vietnam խաղում
* Երգը հնչում է նաև Mafia III խաղում
* «Paint It, Black»-ը հնչում է Սթենլի Կուբրիկի «Մետաղային վահանակ», Թեյլոր Հեքֆորդի «Սատանայի փաստաբանը» և «Արձագանքը» ֆիլմերի տիտրերում, նաև «Իմ անունը Էրլ է» սերիալում։ Այս երգի պատվին է անվանված նաև ամերիկյան Գերբնականը սերիալի 10-րդ եթերաշրջանի 16-րդ սերիան
* Paint It Black-ի կոմպոզիցիան վերափոխվել և ձայնագրվել է 1998 թվականին գերմանական Rage խմբի կողմից և թողարկվել XIII ալբոմում
* Երգը կատարվել է Nautilus Pompilius խմբի կողմից 1993 թվականի համերգների ընթացքում. իր քավր-տարբերակն է ձայնագրել նաև մոլդովական Zdob si Zdub  խումբը 
* For Love of the Game ֆիլմի համար Ջոնի Լենգի կողմից ձայնագրվել է Paint It Black-ը
* Այն հնչում է Call of Duty: Black Ops III  խաղի թրեյլերում
* Երգի քավր-տարբերակը ձայնագրել է երգչուհի Սիարի կողմից որպես «Վհուկների վերջին որսորդը» ֆիլմի սաունդթրեք
* Երգը հնչել է «Մարմնի մասեր» սերիալի առաջին եթերաշրջանի առաջին սերիայում
* Երգը կարելի է նվագել Guitar Hero Live-ում
* «Հարավային աշխարհ» սերիալի առաջին եթերաշրջանի առաջին սերիայում կրկին հնչում է այս երգը՝ օրկեստրային տարբերակով

## Երաժիշտներ
* Միք Ջագեր - վոկալ
* Բրայան Ջոնս - սիտար
* Կիտ Ռիչարդս - կիթառ, բեք-վոկալ
* Բիլ Ուայմեն - բաս-կիթառ
* Չարլզ Ռոնբերտ Ուոթս - հարվածային
* Ջեք Նիցշե - ստեղնաշարային

## Արտասահմանյան տարբերակներ
* Кам’яний Гість ուկրաինական տարբերակ (2012, ալբոմ «60/70»)
* Մարի Լաֆորե, ֆրանսերեն տարբերակ
* Կան նաև գերմաներեն տարբերակ՝ ձայնագրված Կաօել Գոթթի կողմից

## Ծանոթագրություններ

Կատեգորիա:Billboard Hot 100 գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Երգեր մահվան մասին
Թոմմինոքերները

**«Թոմմինոքերները»**, () Սթիվեն Քինգի վեպ, որը բաղկացած է երեք մասից:

## Ստեղծման պատմություն
1985 թվականին Scream Press խմբագրությունը արեց «Կմախքների անձնակազմ» ժողովածուի հրատարակումը, որն իր մեջ ներգրավվում էր մեկ ավել պատմվածք՝ «Բեկկի Պոլսոնի անկեղծությունը» ()։

Այդ պատմվածքը մշակված տեսքով 1987 թվականին ներգրավվեց «Թոմմինոքերները» վեպի մեջ։

## Սյուժե
1988 թվականի հուլիսի 4-ին Բոբի Անդերսոնը՝ Հևեն քաղաքի մի բնակիչ, անտառում գտնում է հսկայական չափսերի հասնող տարօրինակ մետաղե մի իր։ Դրանով հետաքրքրվելով՝ Բոբին սկսում է փորել և գտնում է մի տիեզերանավ, որն այդտեղ է հայտնվել շատ տարիներ առաջ։ Տիեզերանավը շատ է ազդում Բոբիի վրա, և դրա ազդեցության տակ նա ,ուտելու և քնի մասին մոռացած, օրեր շարունակ փորում է՝ գտնելով տարբեր սարքեր (սարք, որի միջոցով կարողանում են կարդալ մտքերը, շարժիչ, որի միջոցով կարողանում են թռչել ավտոմեքենաները և այլն)։
Ջեյմս Գարդեները՝ Բոբիի սիրեկանը, տեղափոխվում է Խեբվեն։ Նա հասկանում էր, որ Բոբիի հետ ինչ-որ բան այն չէ, նա որոշում է մնալ նրա կողքին և ընկնում է տիեզերանավի ազդեցության տակ։ Նա սկսում է փորել Բոբիի հետ։
Ինչքան շատ էին սկսում փորել, այնքան տիեզերանավի ազդեցությունը մեծանում էր։ Եվ տիեզերանավի ազդեցության տակ քաղաքի մարդիկ սկսում են վերաբոխվել և դառնալ «թոմմինոքերներ»։ Լինելով սովորական մահկանացուներ՝ նրանք սկսում էին ձեռք բերել տարբեր գերունակություններ։
Տիեզերանավի ազդեցության տակ չընկած Էվ Խիլմենը թոռանը կորցնելուց հետո հեռանում է քաղաքից և փորձում մարդկանց բացատրել, որ ամբողջ Հևեն քաղաքը գտնվում է տիեզերանավի ազդեցության տակ։ Համոզելով Զոհված Էվ Ռուտ Մակկոսլանդի բարեկամ ոստիկան Դուչ Դուգանին՝ նա գնում է Հևեն։ Հասկանալով, որ հենց Բոբբի Անդերսոնի մոտ է գտնվում մարդկանց վերափոխվելու գաղտնիքը՝ Ռուտը և Դուչը սկսում են փնտրել տիեզերանավը, սակայն հենց այդ պահին քաղաքի բնակիչները բռնում են նրանց, Խիվենը կորչում է,իսկ Դուչը թոմմինոքերների հիպնոզի ազդեթյան տակ վերադառնում է տուն և ինքնասպանություն է գործում։
Հաջորդ անկոչ հյուրը Աննա Անդերսոնն էր՝ Բոբիի քույրը։ Երբ հասնում է այն ժամանակը, երբ վերափոխումը պետք է հասներ իր ավարտին, իսկ հենց ինքը Բոբին արդեն ոչնչով նման չէր մարդու, կորչում է։
Փորելը ավարտվում է. ազատելով տիեզերանավի մեծ մասը Բոբին և Գրդեները գտնում են մի փոս, որն ինչ-որ վայր էր տանում։ Երբ նրանք տեսնում են տիեզերանավի էակներին, նրանք հասկանում են, թե ինչն է այդ խառնաշփոթի պատճառը։ Այդ տարօրինակ արարածները իրար հետ կռվել էին տիեզերանավի ղեկավարությունն իրենց ձեռքը վերցնելու համար։
Ավելի հավանական էր, որ թոմմինոքերների մեջ ընթանում էր էներգիայի հարցի խնդիրը։ Երբ Բոբին և Գարդեններ մտնում են տիեզերանավը, պարզվում է ,որ տիեզերանավը ստեղծողները եղել են տարօրինակ արարածներ՝ թոմմինոքերներ։

## Հերոսներ
* **Ռոբերտա Անդերսոն (Բոբի)** - Հևեն քաղաքի մի բնակիչ
* **Փիթեր** - Բոբիի շունը
* **Աննա Անդերսոն** - Բոբիի քույրը
* **Ջեյմս Գարդեներ** - Բոբի Անդերսոնի ընկերը և սիրեկանը

## Սթիվեն Քինգի այլ աշխատություններ

## Ծանոթագրություններ

Կատեգորիա:1987 թվականի ամերիկյան վեպեր
Կատեգորիա:1987 վեպեր
Կատեգորիա:Հեռուստասերիալների հիմք ծառայած ամերիկյան վեպեր
Կատեգորիա:Սթիվեն Քինգի ստեղծագործություններ
Կատեգորիա:Սթիվեն Քինգի վեպեր
Որքան կարևոր է լուրջ լինելը

**«Որքան կարևոր է լուրջ լինելը»** (), Օսկար Ուայլդի կատակերգությունը։

Պիեսը ստեղծվել է 1894 թվականին և բեմադրվել 1895 թվականի փետրվարի 14-ին Սենթ-Ջեյմսյան թատրոնում (Լոնդոն)։

Կատակերգության անվանումը իրենից ներկայացնում է բառախաղ՝ Earnest բառը, որը թարգմանաբար նշանակում է «լուրջ», համահունչ է Էռնեստ անունի հետ որն ունի «լուրջ, ազնիվ, վեհանձն» իմաստային նշանակություն, որով ներկայանում են պիեսյի 2 հերոս։ Ընդ որում նրանք լուրջ մարդիկ չէին։
մինի|Տեսարան պիեսայից
Ստեղծագործությունը դասվում է «բարձրաշխարհիկ կատակերգություններին», գրված Ուայլդի կողմից 1890-ականների առաջին կեսին։ Խոսակցությունների զարգացման ժամանակ նրանց գործողություններն ու բնավորությունները դասվում էին երկրորդ պլան։

Պիեսի գլխավոր իրադարձությունն է երկու եսասերների՝ Ջոն Ուորդինգի և Ալջերոն Մոնկրիֆի խնամախոսությունը երկու աղջկա համար։ Սյուժեն լի է ֆարսային և մելոդրամային տարրերով, օրինակ՝ երկու հերոսներն էլ իրենց ընտրյալներին դուր գալու համար իրենց դնում են Էռնեստի տեղ, բայց դիմակազերծվում են։ Վերջում պարզվում է, որ Ջոնը և Ալջերոնը հարազատ եղբայրներ են, բացի այդ նրանցից մեկի անունը իրականում Էռնեստ է։

Առաջին հայացքից Ուայլդը այս պիեսում չի շոշափում ոչ մի լուրջ հարց, սակայն իրականում այնտեղ կարևոր դեր են զբաղեցնում ստորությունն ու կեղծ բարեպաշտությունը։ Նա չի խուսափել նաև քաղաքական թեմաներից։ Չուկովսկին հատկապես նշել է Սեսիլի կերպարանքի նշանակությունը, որը զբաղվում է «բանաստեղծական վերափոխության աղքատ կեցությամբ»։

Ստեղծագործության լեզուն լի է հեղինակային նորաբանություններով (Bunburism, womanthrope):

Պիեսը դրական ընդունելության արժանացավ հանդիսատեսի կողմից։ Բեռնարդ Շոուն այն անվանել է «արտակարգ զվարճալի», Հերբերտ Ուելսը՝ «թարմ», Ուիսթեն Օդեն՝ «բանավոր օպերա»։

Պիեսը ռուսերեն թարգմանել է Ի. Ա. Կաշկինը։

## Ծանոթագրություններ

Կատեգորիա:Անգլերեն գրքեր
Կատեգորիա:Անգլերեն գրականություն
Կատեգորիա:Կատակերգություններ
Կատեգորիա:Բրիտանական պիեսներ
Կատեգորիա:Անգլերեն պիեսներ
Կատեգորիա:1895 ստեղծագործություններ
Իմ ամենալավ սիրեկանը

**Իմ ամենալավ սիրեկանը** (), ամերիկյան ռոմանտիկական դրամատիկական կատակերգություն։ Գլխավոր դերերում են Ումա Թուրմանը և Մերիլ Սթրիփը։

## Սյուժե
Կատակերգության գործողությունները ծավալվում են Նյու Յորքում։ Երեսունյոթամյա Ռաֆին վերջերս ամուսնալուծվել է, աշխատում է, ապրում է Մանհեթենում։ Դևիդը 23-ամյա տաղանդավոր նկարիչ է Վերին Վեստ Սայդում։ Պատահական հանդիպումից հետո նրանց մեջ բուռն սեր է ծագում։

Ռաֆին կիսվում է իր բոլոր գաղտնիքներով իր հոգեբան Լիզայի հետ և բնավ չի կասկածում, որ Լիզան Դևիդի մայրն է։

## Դերերում

## Տես նաև
* Ես երբեք քոնը չեմ լինի

## Ծանոթագրություններ

## Արտաքին հղումներ
* Официальный сайт картины 

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների ռոմանտիկ կինոկատակերգություններ
Կատեգորիա:2005 դրամա ֆիլմեր
Կատեգորիա:2005 ֆիլմեր
Կատեգորիա:Relativity Media ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ կատակերգական դրամա ֆիլմեր
Կատեգորիա:Ամերիկյան ռոմանտիկ կինոկատակերգություններ
Կատեգորիա:Ամերիկյան ռոմանտիկ ֆիլմեր
Կատեգորիա:Նյու Յորքում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆիլմեր մայր-որդի հարաբերությունների մասին
Սուրբ Գևորգ վանք (Շավնաբադ)

**Շավնաբադի Սուրբ Գևորգ եկեղեցի** (վրացական անվանումը՝  (թարգմ. Շավնաբադա վանք)), վրացականացված հայկական առաքելական վանական համալիր Վրաստանի Գարդաբանի մունիցիպալիտետում՝ Շավնաբադի լեռներում, ծովի մակարդակից 798 մ բարձրության վրա, Քվեմո Թելեթի գյուղից 2 կմ հյուսիս-արևմուտք։

## Պատմություն
### Հիմնադրում և կառուցապատում
Շավնաբադի Սուրբ Գևորգ եկեղեցին կառուցվել է Բուրթիկյանց տոհմի միջոցներով։ 1888 թվականին վաճառական և հայոց բարեգործական ընկերության անդամ Գ. Բայանդուրյանցը 2000 ռուբլի ֆինանսական օժանդակությամբ կառուցել է զանգակատունը։

1902 թվականին թիֆլիսեցիներ Սոֆիա Չիթախյանցն ու իշխանուհի Մարիամ Բեգթաբեկյանցն իրենց միջոցներով կառուցել են Շավնաբադի վանք տանող ճանապարհը։

### Նորոգություն
Վանական համալիրը տարբեր տարիների ենթարկվել է նորոգումների։

1885 թվականին Տեր Հովհաննես քահանան նորոգել է վանքի սենյակները։ 1912 թվականի դեկտեմբերի 31-ի գիշերը տեղի ունեցած ուժեղ փոթորկից վնասված եկեղեցու ծածկն ու ուխտավորների սենյակները նորոգվել են Միքայել վարդապետ Դավթյանցի նախաձեռնությամբ։ Վրաստանի Հայոց Հոգևոր Խորհրդի որոշմամբ Շավնաբադի վանքում վերականգնողական աշխատանքներ են կատարվել նաև 1944-1945 թվականներին։

### ԽՍՀՄ ժամանակաշրջան

1926 թվականի հուլիսին Վրաստանի ԽՍՀ կառավարության որոշմամբ եկեղեցին փակվել է։ 1927 թվականի հոկտեմբերին կրկին վերաբացվել է քահանա ու միաժամանակ ուխտատեղիի վանահայր Գևորգ Տեր-Ղազարյանի ջանքերով։

## Վրացականացում
1955 թվականին Վրաստանի ԽՍՀ նախարարների խորհրդին առընթեր ԿՊԳԽ-ի ներկայացուցիչ Շալուտաշվիլու նախաձեռնությամբ արգելվում է հայերի ուխտագնացությունը դեպի Շավնաբադի վանք։ 1968 թվականի հունիսի 27-ին Վրաստանի ԽՍՀ վաստակավոր մանկավարժ Բ. Կանդելակիի ցուցումով Գարդաբանի շրջանի քարտուղարը երկու բանվոր է ուղարկում Շավնաբադի վանքի զանգակատան արևմտյան պատին ամրացված շինարարական արձանագրությամբ մարմարյա սալիկը ոչնչացնելու համար, քանի որ ըստ Կադելակիի վանքը վրացական էր, իսկ հայերեն արձանագրությունը «կեղծ»։

1989-1991 թվականների ընթացքում վրաց ուղղափառ եկեղեցու հոգևոր իշխանությունները Շավնաբադի Սուրբ Գևորգ վանքում, առանց Վրաստանի թեմական հայոց առաջնորդին տեղեկացնելու և թույլտվություն ստանալու, իրականացրեցին չթույլատրելի շինարարական աշխատանքներ։ Հայկական առաքելական եկեղեցիներին բնորոշ ճարտարապետական բոլոր էական բնորոշիչները վերացվեցին, քանդվեց մկրտարանի քարակերտ ավազանը, խորանի բարձր բեմը, հանվեցին պատերին ագուցված խաչքարերը, քերվեցին հայերեն արձանագրությունները։ Քարակերտ սալահատակը փոխարինվեց մետլախով։ Տեղահան արվեցին ու ոչնչացվեցին նաև եկեղեցու բակի հայագիր շիրմաքարերը։ Շինարարական աշխատանքների ավարտին եկեղեցին օծվեց վրաց եկեղեցու ծեսով և սկսեց գործել որպես վրաց ուղղափառ եկեղեցի։

## Ծանոթագրություններ

Կատեգորիա:Հայկական առաքելական վրացականացված վանքեր և եկեղեցիներ
Կատեգորիա:Գարդաբանի շրջանի հայկական առաքելական վանքեր և եկեղեցիներ
Կատեգորիա:Վանքեր այբբենական կարգով
Կատեգորիա:19-րդ դարի հայկական վանքեր և եկեղեցիներ
Վելա Բլագոևա

**Վելա Բլագոևա** (, ), բուլղարացի գրող, լրագրող, մանկավարժ, բուլղարիայում կանանց շարժման հիմնադիրներից։ Հիմնական կրթությունն ստացել է Օսմանյան կայսրությունում, այնուհետև զբաղվել է ուսուցչությամբ, նախքան Ռուսաստանում ուսումը շարունակելու համար կրթաթոշակ ստանալը։ Ռուսաստանում մանկավարժական դասընթացների մասնակցելուց հետո դարձել է սոցիալիստ։ Վերադառնալով Բուլղարիա՝  դասավանդել է դպրոցում  և խմբագրականներ է գրել մի շարք հրատարակչություններում։ 1901 թվականին մի խումբ ֆեմինիստների հետ հիմնադրել է Բուլղարացի կանանց միությունը։ Երկու տարի անց Բուլղարիայում կազմակերպել է  սոցիալիստ կանանց կազմակերպությունը և առաջին համաժողովը։

## Կենսագրություն
Վիկտորիա Ատանասովա Ժիվկովան ծնվել է 1859 թվականի սեպտեմբերի 29-ին Օսմանյան Բուլղարիայի Վելիկո Տիռնովո քաղաքում Նեդա Սպիրիդոնովայի և Ատանաս Ժիվկովի ընտանիքում։ Ընտանիքի հինգ երեխաներից եղել է կրտսերը քույրերը՝ Մարիոլան և Ռոզը,  և եղբայրները՝ Գեորգի Ժիվկովը եղել է քաղաքական գործիչ և երեք անգամ եղել է Բուլղարիայի խորհրդարանի նախագահը, Նիկոլա Ժիվկովը՝ ով հիմնել է Բուլղարիայում առաջին մանկապարտեզը, եղել է գրող, գրել է ազգային օրհներգի՝ «Շումի Մարիցայի» բառերը։ Ընտանիքի հայրը մահացել է, երբ երեխաները դեռ փոքր էին, և ընտանիքի հոգսն ընկել է ավագ որդիների վրա։ Վելան ավարտել է Տիռնովոյի միջնակարգ դպրոցը և ուսումը շարունակել Գաբրովոյի ավագ դպրոցում,, 1871 թվականին ավարտել է Գաբրովոյի իգական դպրոցը։ Աշխատել է որպես ուսուցիչ, դասավանդել է Բերկովիցայի, Ստամբուլի, Վառնայի դպրոցներում։ 1874 թվականին Ժիվկովան և եղբայրը՝ Նիկոլան, ամառային արձակուրդների ընթացքում գումար են հավաքում Վառնայում աղջիկների դպրոց և եկեղեցի կառուցելու համար։ Ռուս-թուրքական պատերազմի ժամանակ Վելան Սվիշտովի 50-րդ դաշտային հոսպիտալում բուժքույր է եղել։ Պատերազմի ավարտից հետո՝ 1878 թվականին Ժիվկովան Սանկտ Պետերբուրգի սլավոնական բարեգործական կոմիտեից կրթաթոշակ է ստանում  և հաճախում Մարիինսկի աղջիկների ավագ դպրոցի մանկավարժական դասընթացներին, որն ավարտում է 1881 թվականին։ Բուլղարիա վերադառնալով՝ դասավանդում է Ադրիանապոլիսում, այնուհետև՝ Բիտոլայում։  Ռուսաստան վերադառնալով՝ 1882-1884 թվականներին մանկավարժական աստիճան ստանալու համար ուսանում է Սանկտ Պետերբուրգում։  Ռուսաստանում անցկացրած տարիներին նրա վրա ազդել են ցարական ինքնակալության դեմ ուսանողական բողոքի ցույցերը, որտեղ էլ նա հանդիպել է Սանկտ Պետերբուրգի համալսարանի ուսանող Դիմիտար Բլագոևին և ամուսնացել նրա հետ։

## Ծանոթագրություններ

Կատեգորիա:Բուլղարացի ֆեմինիստներ
Կատեգորիա:Բուլղարացի լրագրողներ
Կատեգորիա:Բուլղարացի գրողներ
Կատեգորիա:Բուլղարացի մանկավարժներ
Կատեգորիա:20-րդ դարի կին գրողներ
Կատեգորիա:Վելիկո Տիռնովո քաղաքում ծնվածներ
Կատեգորիա:Սոցիալիստ ֆեմինիստներ
Կատեգորիա:Ֆեմինիստներ
Կատեգորիա:Կանանց իրավունքների իրավապաշտպաններ
Կատեգորիա:Բուլղարիայի քաղաքական գործիչներ
Կատեգորիա:Բուլղարացի սուֆրաժիստներ